《过傅吴令衙斋夜坐分得山字二首 其一》
明代·张元凯

壶觞传省内，笑语隔人间。疏树含风进，高云带鸟还。

畏途唯赤日，隐吏有青山。何必弦歌听，方开莞尔颜。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。